Isoprinosine na horúčku a kašeľ
Dobrý deň chcela by som sa informovať mám teploty a suchý dráždivý kašeľ. Mám doma Isoprinosine 500mg tabletk. Môžem si to da?
Dobrý deň,
ďakujeme za Vašu otázku.
Liek Isoprinosine obsahuje liečivo inozín acedoben dimepranol, ktoré sa používa na liečbu niektorých vírusových infekcií. Liek sa používa na stimuláciu imunitného systému, aby zdolal vírusové infekcie, ako sú vírusové infekcie dýchacích ciest, opakujúci sa herpes na pohlavných orgánoch, opakujúci sa opar na perách, pásový opar, ovčie kiahne, osýpky, žltačka, bradavice na pohlavných orgánoch a iné infekcie spôsobené ľudským papilomavírusom (HPV infekcie), iné vírusové infekcie, ako je infekčná mononukleóza (infekcia spôsobená Epstein-Barrovej vírusom), infekcia spôsobená cytomegalovírusom a subakútna sklerotizujúca panencefalitída (zriedkavé ochorenie u detí a mladých ľudí, ktoré môže vzniknúť po prekonaní osýpok).
Vaše príznaky môžu zahŕňať niektorú z vyššie uvedených indikácií, a v takom prípade je liečba liekom Isoprinosine vhodná. Taktiež sa však môže jednať o príznaky bakteriálnej infekcie, či iného ochorenia. Preto o vhodnosti jeho užívania musí rozhodnúť lekár na základe lekárskeho vyšetrenia. Samovoľné podávanie nie je vhodné, preto sa pri pretrvávaní príznakov obráťte na lekára.
Prajem skorú úľavu od ťažkostí.
S pozdravom
PharmDr. Veronika Kiabová